** Mesto Nová Dubnica**

 Mestský úrad, Trenčianska 45/41, 018 51 Nová Dubnica

Číslo: OSO/2025 Nová Dubnica 13.2.2025

**Uznesenie Mestského zastupiteľstva v Novej Dubnici zo dňa 12. februára 2025**

**12.** **Zriadenie vecného bremena v obytnej zóne Dlhé diely**

**U z n e s e n i e č. 11**

Mestské zastupiteľstvo na základe prerokovaného materiálu

**A/ s c h v a ľ u j e**

v súlade s Článkom 14 a Článkom 15 ods. 1 písm. k) Zásad hospodárenia s majetkom mesta Nová Dubnica **zriadenie bezodplatného časovo neobmedzeného vecného bremena „in rem“ na uloženie inžinierskych sietí**, ich prevádzku a údržbu, vstup osôb, vjazd vozidiel z dôvodu výkonu kontroly prevádzky, údržby, opráv, rekonštrukcie, odborných prehliadok alebo skúšok inžinierskych sietí v rámci stavby *„Novostavba rodinného domu“* **na pozemku vo vlastníctve mesta Nová Dubnica nasledovne:**

**a) elektrickej prípojky nízkeho napätia,**

**b) vodovodnej a kanalizačnej prípojky,**

prípojky písm. a) a b) **na pozemku:**

**• parc. KN-C č. 410/60** – zastavaná plocha a nádvorie o výmere 7116 m2,

vedený Okresným úradom Ilava, katastrálnym odborom na LV č. 1000, k. ú. Nová Dubnica, vlastník 1/1 mesto Nová Dubnica.

**Vecné bremeno sa zriaďuje ako vecné bremeno *„in rem“* a je spojené s vlastníctvom nasledovných nehnuteľností:**

**• parc. KN-C č. 410/80** – zastavaná plocha a nádvorie o výmere 701 m2,

**• parc. KN-C č. 410/315** – zastavaná plocha a nádvorie o výmere 218 m2,

oba pozemky sú vedené Okresným úradom Ilava, katastrálnym odborom na LV č. 3830, k. ú. Nová Dubnica, spoluvlastnícky podiel 1/2 Mgr. Iveta Pekařová, rod. Šebíková, nar. 15. 11. 1988 a spoluvlastnícky podiel ½ Zbyněk Pekař, rod. Pekař, nar. 08 .08. 1984, obaja bytom SNP 72/16-29, 018 51 Nová Dubnica,

**a teda práva z vecného bremena vyplývajúce, prináležia nielen oprávneným z vecného bremena, ktorými sú Mgr. Iveta Pekařová a Zbyněk Pekař, obaja bytom Nová Dubnica, ale aj ich právnym nástupcom.**

**Správny poplatok vo výške 100,00 €** za návrh na vklad vecného bremena do katastra nehnuteľností **uhradia oprávnení** z vecného bremena.

**Ing. Peter Marušinec** **primátor**

Za správnosť: Ing. Dana Šťastná

 vedúca OSO